18.9.85 De Europæiske Fællesskabers Tidende Nr. C 237/3 
II 
(Forberedende retsakter) 
KOMMISSIONEN 
Forslag til Rådets direktiv om ændring af direktiv 83/643/EØF om forenkling af fysisk kontrol 
og administrative formaliteter i forbindelse med godstransport mellem medlemsstaterne 
KOM(85) 436 endelig udg. 
(Forelagt Rådet af Kommissionen den 19. august 1985) 
(85/C 237/04) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 43, 75, 84 
og 100, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Rådets direktiv 83/643/EØF (') omhandler en række 
foranstaltninger, der skal nedsætte ventetiderne for gods­
transporten ved passage af Fællesskabets indre grænser; 
der må i den nærmeste fremtid gøres nye fremskridt, 
med henblik på yderligere at forenkle formaliteterne i 
forbindelse med samhandelen mellem medlemsstaterne; 
inden for rammerne af ordningen vedrørende fælles­
skabsforsendelse er det bl.a. muligt for virksomhederne 
at indlede transitproceduren i afgangsmedlemsstaten og/ 
eller tage højde for, at varerne skal overgå til frit forbrug 
eller undergives en anden toldprocedure på et sted i be­
stemmelsesmedlemsstaten, og i den forbindelse vil det 
princip om koncentrering af de forskellige kontroller på 
et og samme sted, som er indført ved direktiv 83/643/ 
EØF, kun få positive virkninger ved grænserne, hvis 
denne koncentrering fortrinsvis sker ved varernes af­
gangs- eller bestemmelsessted, og uden at transportvirk­
somhedens ret til frit at vælge anfægtes; 
minimumsåbningstiderne for de vigtigste kontrolsteder i 
medlemsstaterne bør forlænges, således at gennemførel­
sen af kontroller og formaliteter ved varernes afgangs-
eller bestemmelsessted lettes; 
C) EFT nr. L 359 af 22. 12. 1983, s. 8. på grund af de særlige forhold i forbindelse med luft­
transport, må åbningstiderne for de tjenester, der vareta­
ger kontrollen i lufthavnene, tilpasses godstrafikkens be­
hov; 
en harmonisering af åbningstiden for de tjenester, der 
varetager kontrollen og formaliteterne på begge sider af 
Fællesskabets indre grænser vil kunne bidrage til at ned­
sætte ventetiden ved disse grænser; 
en forbedring af de praktiske forhold i forbindelse med 
behandlingen af gods og dokumenter vil ligeledes kunne 
bidrage til at nedsætte ventetiden; 
der bør findes en procedure, der gør det muligt for de i 
samhandelen mellem medlemsstaterne involverede perso­
ner at underrette medlemsstaternes og Fællesskabets 
myndigheder om de problemer, der måtte opstå ved 
grænsepassage; 
visse kontroller, særlig vedrørende undersøgelsen af de 
krævede dokumenter, ville kunne forenkles, hvis de 
kompetente myndigheder kunne give en af de andre tje­
nester, som er repræsenteret, bemyndigelse til at gen­
nemføre disse; 
med henblik på at lette betalingen af beløb, som even­
tuelt opkræves i forbindelse med gennemførelsen af kon­
trollen og formaliteter, må der gives de pågældende mu­
lighed for også at benytte bankchecks eller lignende beta­
lingsmidler; 
det er ønskeligt, at de i samhandelen mellem medlems­
staterne involverede personer let kan få oplysninger om, 
hvorledes kontrolstederne både ved grænsen og i en 
medlemsstat fungerer, og i dette øjemed bør der udvikles 
et edb-system, som de pågældende har adgang til, og 
som indeholder de vigtigste oplysninger herom; 
nedsættelsen af et udvalg til varetagelse af denne forenk­
ling vil kunne sikre en ensartet anvendelse i Fællesskabet 
af direktiv nr. 83/643/EØF — 
Nr. C 237/4 De Europæiske Fællesskabers Tidende 18.9. 85 
UDSTEDT FØLGENDE DIREKTIV: 
Artikel 1 
I direktiv 83/643/EØF foretages følgende ændringer: 
1. I artikel 2, første led, indsættes: 
»... og fortrinsvis på godsets afgangssted eller bestem­
melsessted.* 
2. Artikel 4 affattes således: 
»Artikel 4 
1. Med henblik på at søge passende løsninger på de 
problemer, der opstår ved de fælles grænser, træffer 
medlemsstaterne de nødvendige foranstaltninger, for 
at fremme det bilaterale samarbejde mellem de for­
skellige tjenestegrene, der står for kontrollen og for­
maliteterne på hver side af disse grænser. 
2. Det i stk. 1 omhandlede samarbejde omfatter 
navnlig 
— indretning af grænseovergangssteder, 
— omdannelse af grænsekontrolsteder til samordnede 
eller kombinerede kontrolsteder, hvor dette er mu­
ligt. 
3. Medlemsstaterne samarbejder om at harmonisere 
åbningstiderne for de forskellige tjenester, der varetager 
kontroller og formaliteter på begge sider af hvert grænse-
overgangssted. Opstår der vanskeligheder i forbindelse 
med denne harmonisering, indbringer de sagen for Kom­
missionen, således at denne kan forelægge de løsninger, 
den anser for passende til afhjælpning af de pågældende 
problemer. 
4. Medlemsstaterne åbner mulighed for et uformelt 
samråd på lokalt og i givet fald på nationalt plan mel­
lem repræsentanter for de tjenestegrene, der deltager i 
kontrollen og formaliteterne, transportvirksomheder, 
toldklarerere, personer i hjælpeerhverv i forbindelse 
med transport samt brugerne«. 
3. Artikel 5, stk. 1, 2 og 4 affattes således: 
»1. Når trafikmængden berettiger dertil, foranledi­
ger medlemsstaterne at: 
a) grænseovergangsstederne holdes åbne, således at 
det, undtagen i tilfælde af færdselsforbud, bliver 
muligt 
— for gods under en toldforsendelsesordning og de 
ved transporten heraf anvendte transportmidler 
samt for køretøjer, som ikke medfører last, at 
passere grænsen i alle døgnets 24 timer med de 
dertil svarende kontrolforanstaltninger og for­maliteter, undtagen hvis grænsekontrol er nød­
vendig for at hindre sygdomsudbredelse, 
— at foretage kontrol og formaliteter for færdsel 
med transportmidler og for gods, der ikke 
transporteres under en toldforsendelsesordning, 
fra mandag til fredag i mindst ti timer uden af­
brydelse og lørdag i mindst seks timer uden af­
brydelse, medmindre disse dage er officielle fri-
og helligdage; 
b) toldsteder, og andre tjenester, der varetager kontrol 
og formaliteter ved ind- og udførsel af gods, og som 
ligger inde i landet, holdes åbne, således at kontrollen 
og formaliteterne i forbindelse med det gods, der 
frembydes dér, kan ske fra mandag til fredag i mindst 
ti timer og lørdag i mindst seks timer, medmindre 
disse dage er officielle fri- og helligdage; 
c) de i litra a), 2. led og i litra b) omhandlede åbnings­
tider, i tilfælde, hvor køretøjer og gods transporteres 
med luftfartøj, tilpasses således, at de mindst svarer til 
de åbningstider, der gælder for international godstra­
fik i lufthavnene, idet de i givet fald kan opdeles 
eller udvides; 
d) omladninger, som toldvæsenet i henhold til gældende 
bestemmelser tillader foretaget uden opsyn, kan finde 
sted hele døgnet.« 
»2. Når veterinærtjenesterne har vanskeligt ved ge­
nerelt at overholde de i stk. 1, litra a), andet led, litra 
b) og litra c), omhandlede tidsrum, sørger medlemssta­
terne for, at der er en veterinærekspert til rådighed i 
disse tidsrum, idet der kræves et varsel på mindst 12 
timer fra transportvirksomhedens side; dette varsel 
kan dog fastsættes til 18 timer i tilfælde af transport 
af levende dyr.« 
»4. De kompetente myndigheder i medlemsstaterne 
drager omsorg for, at der på de i stk. 1 anførte græn­
seovergangssteder, toldsteder og andre, efter særskilt og 
velbegrundet anmodning, indgivet i åbningstiden, i 
undtagelsestilfælde og efter retningslinjer, der fastlæg­
ges af medlemsstaterne, kan gennemføres kontrol og 
formaliteter uden for åbningstiderne, i givet fald mod 
betaling for tjenesteydelsen«. 
4. Artikel 6 affattes således: 
»Artikel 6 
Medlemsstaterne træffer de nødvendige foranstaltnin­
ger for at sikre, at ventetiden som følge af de forskel­
lige kontrolforanstaltninger og formaliteter ikke over­
stiger, hvad der er nødvendigt, til at gennemføre 
disse. Med henblik herpå tilrettelægger de åbningsti­
derne for de tjenestegrene, der skal gennemføre kon­
trollen og formaliteterne, tillige med det disponible 
personales arbejde og de praktiske forhold i forbindelse 
med behandling af gods og dokumenter, der hører til 
gennemførelsen af kontrollen og formaliteterne, således, 
at ventetiden ved trafikkens afvikling nedsættes til et 
minimum«. 
18.9.85 De Europæiske Fællesskabers Tidende Nr. C 237/5 
5. Artikel 7 affattes således: 
»Artikel 7 
Medlemsstaterne bestræber sig på ved grænseover-
gangsstederne overalt, hvor det er teknisk muligt, og 
når trafikmængden gør det rimeligt, at etablere baner 
til hurtig passage, som forbeholdes gods under en toldfor-
sendelsesordning, de ved transporten heraf anvendte 
transportmidler, samt køretøjer, som ikke medfører last«. 
6. Artikel 8 affattes således: 
»Artikel 8 
1. Medlemsstaterne og Kommissionen iværksætter en 
procedure, der gør det muligt for personer, der er invol­
veret i samhandelen mellem medlemsstaterne, at under­
rette medlemsstaternes og Fællesskabets kompetente myn­
digheder om eventuelle problemer i forbindelse med en 
grænsepassage. 
2. Med henblik på at løse problemer i forbindelse 
med kontrol og formaliteter i henhold til dette direk­
tiv kan en medlemsstat anmode en anden medlemsstat 
om samråd. Såfremt det ikke ved dette samråd er mu­
ligt at løse de pågældende problemer, kan en med­
lemsstat underrette Kommissionen herom, således at 
denne kan forelægge de løsninger, den anser for pas­
sende til afhjælpning af de pågældende problemer«. 
7. Følgende artikler indsættes: 
»Artikel 6a 
Medlemsstaterne foranlediger så vidt muligt, at en af 
de andre tjenester, som er repræsenteret, og helst 
toldvæsenet, efter udtrykkelig bemyndigelse fra de 
kompetente myndigheders side og for disses regning, 
kan udøve den kontrol, som disse myndigheder har til 
opgave at varetage, navnlig med tilstedeværelsen af de 
krævede dokumenter og disses gyldighed og ægthed, 
samt af overensstemmelsen med det i disse dokumen­
ter angivne gods. I så fald sørger de pågældende myn­
digheder for, at de nødvendige midler stilles til rådig­
hed for disse kontroller«. 
»Artikel 7a 
Medlemsstaterne foranlediger, at eventuelle beløb, 
som skal opkræves ved gennemførelsen af kontrollen 
af formaliteterne i forbindelse med samhandelen mel­
lem medlemsstaterne, også kan betales med bank­
checks eller lignende betalingsmidler«. 
»Artikel 8 a 
Medlemsstaterne samarbejder med Kommissionen om 
at gøre det muligt for denne efter høring af de be­
rørte kredse inden den 1. januar 1987 at oprette og 
igangsætte et datamatstyret informationssystem over 
kontrolstederne, hvis formål bl.a. skal være med hen­blik på den bedst mulige planlægning af transporten 
at give virksomhederne de vigtigste relevante oplys­
ninger, herunder navnlig om aktiviteten i de tjenester, 
som medvirker i kontrollen og formaliteterne i forbin­
delse med samhandelen mellem medlemsstaterne«. 
»Artikel 10a 
1. Der nedsættes et udvalg for forenkling af kon­
troller og formaliteter, i det følgende benævnt »udval­
get«, bestående af repræsentanter for medlemsstaterne 
og med en repræsentant for Kommissionen som for­
mand. 
2. Udvalget fastsætter selv sin forretningsorden. 
3. Udvalget kan behandle ethvert spørgsmål vedrø­
rende anvendelsen af direktiv 83/643/EØF, som rej­
ses af formanden enten på dennes initiativ eller på 
begæring af repræsentanten for en medlemsstat. 
4. De nødvendige foranstaltninger med henblik på 
anvendelsen af direktiv 83/643/EØF kan vedtages ef­
ter den i stk. 5 og 6 fastlagte fremgangsmåde«. 
5. Repræsentanten for Kommissionen forelægger 
udvalget et udkast til de foranstaltninger, som skal 
træffes. Udvalget afgiver udtalelse om dette udkast in­
den for en tidsfrist, som formanden fastsætter alt ef­
ter, hvor hastende den pågældende sag er. Det afgiver 
udtalelse med det i traktatens artikel 148, stk. 2, om­
handlede flertal for vedtagelse af afgørelser, som Rå­
det skal træffe på forslag af Kommissionen. Under af­
stemning i udvalget vægtes de afgivne stemmer fra 
medlemsstaternes repræsentanter, som fastsat i nævnte 
artikel. Formanden deltager ikke i afstemningen. 
6. Kommissionen vedtager foranstaltninger, som 
straks finder anvendelse, rlvis de ikke er i overens­
stemmelse med udvalgets udtalelse, giver Kommis­
sionen snarest Rådet meddelelse om disse foranstalt­
ninger. 
7. Medlemsstaterne vedtager de nødvendige love 
eller administrative forskrifter, for at de kompetente 
myndigheder anvender de foranstaltninger, der fast­
sættes i de bestemmelser, der vedtages efter frem­
gangsmåden i stk. 5 og 6«. 
Artikel 2 
1. Efter høring af Kommissionen sætter medlemssta­
terne de nødvendige love eller administrative forskrifter i 
kraft for senest den 1. januar 1987, at efterkomme dette 
direktiv. 
2. Medlemsstaterne meddeler Kommissionen teksten 
til de retsforskrifter, som de udsteder med henblik på at 
gennemføre dette direktiv. 
Artikel 3 
Dette direktiv er rettet til medlemsstaterne.